Stordulykken 2006

Stordulykken 2006 eller Atlantic Airways Flight 670 skjedde 10. oktober 2006, da et BAe 146 (registrert OY-CRG og rutenummer RC 670) fra Atlantic Airways kjørte av rullebanen etter landing og tok fyr klokken 07.35 på Stord lufthavn, Sørstokken. Flyet var på vei fra Stavanger til Molde med mellomlanding på Stord.

Ombord i flyet var det 12 passasjerer og en besetning på fire. Tre av besetningsmedlemmene var fra Færøyene og en var dansk statsborger. 11 av passasjerene var nordmenn, mens den siste passasjeren var utenlandsk statsborger. Fire omkom i ulykken, og alle ble funnet inne i flyvraket. Flyet var for anledningen chartret av Aker Kværner. 

Ulykken på Stord er den alvorligste som har rammet det færøyske flyselskapet.

 Flyet 
Flyet var en British Aerospace BAe-146-200A operert av Atlantic Airways. Det var registrert OY-CRG, og hadde serienummer E.2075. Flyet fløy for første gang 23. juni 1987, og var dermed 19 år og 4 måneder gammelt. Det hadde vært i lufta i  timer, fordelt på  flyvninger.

 Referanser 

 Eksterne lenker 
 TU.no: Fortsatt ubesvarte sporsmal etter Stord-ulykken 
 Aviation-safety.net – Ulykkesinformasjon om Atlantic Airways Flight RC670
 Airliners.net – Bilder av Atlantic Airways OY-CRG

Kategori:Flyulykker i Norge
Kategori:Flyulykker i 2006
Kategori:Ulykker og hendelser med British Aerospace 146